Läti Hendriku kiri on kaitsekiri ja süüdistuskiri ühtlasi. Säherdusi süüdistus- ja kaitsekirju saadeti paavstile Baltist õige tihti nii Taani-Saksa kui ka piiskopi - ordu ägeda­mate intriigide, omavaheliste tülide ja salasepitsuste ajajärgul. Modeena piiskop Vilhelm, kes Riiga ja  Eestisse oli paavstilt saadetud nende omavaheliste kisklemiste ja kaebuste, lahen­damiseks, ei näi rahul olnud olevat sakslaste tegumoega maa päriselanikkude vastu. Ta kannab otsekohe paavstile ette: enne ristiusku olnud eestlased vabad, nüüd aga orjad - kus nad ristitud, kuigi paavsti käsu põhjal ristimise läbi maa päriselänikud vabaks pidid saama.